**UNIVERZITET U SARAJEVU -**

**FAKULTET ZA KRIMINALISTIKU, KRIMINOLOGIJU**

**I SIGURNOSNE STUDIJE**

Na osnovu člana 121. Zakona o visokom obrazovanju („Službene novine Kantona Sarajevo“ broj: 36/22) i člana 202. Statuta Univerziteta u Sarajevu, te Dinamičkog plana potreba za raspisivanje konkursa za izbor u zvanje u akademskoj 2022/2023. godini utvrđenog Odlukom Vijeća Univerziteta u Sarajevu – Fakulteta za kriminalistiku, kriminologiju i sigurnosne studije broj: 03-02-4091/22 od 13.09.2022. godine i potvrđenog Zaključkom Upravnog odbora Univerziteta u Sarajevu broj: 02-26-11/22 od 13.10.2022. godine, uz izmjene i dopune utvrđene Odlukom Vijeća Univerziteta u Sarajevu – Fakulteta za kriminalistiku, kriminologiju i sigurnosne studije broj: 03-02-4918/22 od 10.10.2022. godine i potvrđene Zaključkom Senata Univerziteta u Sarajevu broj: 01-16-53/22 od 27.10.2022. godine i Zaključkom Upravnog odbora Univerziteta u Sarajevu broj: 02-28-39/22 od 23.11.2022. godine, kao i uz izvršenu korekciju tehničke greške u Tabeli br. 3 Dinamičkog plana potreba za raspisivanje konkursa za izbor u zvanje u akademskoj 2022/2023. godini utvrđenu Odlukom Vijeća Univerziteta u Sarajevu – Fakulteta za kriminalistiku, kriminologiju i sigurnosne studije broj: 03-02-538/23. od 07.02.2023. godine i potvrđenu Zaključkom Senata Univerziteta u Sarajevu broj: 01-5-41/23 od 22.02.2023. godine i Zaključkom Upravnog odbora Univerziteta u Sarajevu broj: 02-6-11/23 od 21.02.2023. godine, te Odluke Vijeća Univerziteta u Sarajevu - Fakulteta za kriminalistiku, kriminologiju i sigurnosne studije u Sarajevu broj: 03-02-2204/23. od 08. 05. 2023. godine i saglasnosti Senata Univerziteta u Sarajevu broj: 01-10-33/23 od 31.05.2023. godine, raspisuje se

**K O N K U R S**

za izbor akademskog osoblja - nastavnika na naučnu oblast **„Sigurnosne studije“**, i to:

- u zvanje VANREDNI PROFESOR …………. 1 (jedan) izvršilac (puno radno vrijeme);

- u zvanje REDOVNI PROFESOR ………….... 1 (jedan) izvršilac (puno radno vrijeme).

Pored opštih uslova propisanih Zakonom o radu, kandidati trebaju ispunjavati i uslove za izbor u zvanje vanredni profesor, odnosno redovni profesor, utvrđene u članu 112. stav (2) tačka e) odnosno tačka f) Zakona o visokom obrazovanju („Službene novine Kantona Sarajevo“ broj: 36/22) i članu 194. stav (1) tačka e) odnosno tačka f) Statuta Univerziteta u Sarajevu, i to:

* Za izbor u zvanje vanredni profesor: Proveden najmanje jedan izborni period u zvanju docenta, minimalno pet naučnih radova objavljenih u priznatim publikacijama nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje dva kandidata za stepen drugog ciklusa/integriranog studija odnosno ekvivalenta.
* Za izbor u zvanje redovni profesor: Proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim maučnim bazama, dvije objavljene knjige, dva originalna stručno-naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta.

Ukoliko se kandidat prijavljuje na konkurs u skladu sa odrebama člana 176. stav (1) Zakona o visokom obrazovanju („Službene novine Kantona Sarajevo“ broj: 36/22) kojima je propisano da „*Svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom*“, pored opštih uslova propisanih Zakonom o radu, potrebno je da kandidat ispunjava uslove utvrđene u članu 96. stav (1) tačka e) odnosno tačka f) Zakona o visokom obrazovanju („Sl.novine Kantona Sarajevo“ broj: 33/17, 35/20, 40/20 i 39/21) i članu 194. stav (1) tačka e) odnosno tačka f) Statuta Univerziteta u Sarajevu, i to:

* Za izbor u zvanje vanredni profesor: Proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija.
* Za izbor u zvanje redovni profesor: Proveden najmanje jedan izborni period u zvanju vanrednog profesora, najmanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Uz prijavu na konkurs za izbor akademskog osoblja u zvanje vanredni profesor odnosno zvanje redovni profesor, kandidati prilažu:

* biografiju (CV) i spisak objavljenih knjiga, udžbenika, naučnih radova, projekata, patenata ili originalnih metoda iz oblasti za koju se vrši izbor;
* listu objavljenih knjiga, udžbenika i naučnih radova, kao i same knjige i radove objavljene nakon izbora u zvanje docent odnosno vanredni profesor;
* ovjerenu kopiju diplome o stečenom naučnom stepenu doktora nauka;
* kandidati koji su u inostranstvu stekli diplomu, prilažu nostrificiranu diplomu ili rješenje;
* potvrdu o provedenom najmanje jednom izbornom periodu u zvanju docenta odnosno vanrednog profesora, odnosno potvrdu o provedenom izboru u nastavi nakon posljednjeg izbora, ukoliko su ispunili uvjete za izbor u više zvanje prije isteka roka na koji su birani;
* dokaze o originalnim stručno-naučnim djelima, odnosno originalnom stručnom uspjehu kao što je projekt, patent ili originalni metod;
* dokaz o uspješno obavljenim mentorstvima za stepen drugog odnosno integrisanog ciklusa studija ili ekvivalenta;
* dokaz o uspješno obavljenim mentorstvima za stepen trećeg ciklusa studija ili ekvivalenta (za izbor u zvanje redovni profesor);
* dokaze o supstitucijama pojedinih posebnih uslova, u skladu sa zakonskim odredbama i odredbama Statuta Univerziteta u Sarajevu, u slučaju da kandidat iz objektivnih razloga nije mogao ispuniti navedene uslove;
* dokaz o dodatno objavljenim radovima, u skladu sa zakonskim odredbama i odredbama Statuta Univerziteta u Sarajevu, u slučaju prijevremenog napredovanja;
* podatke o nagradama i priznanjima u vezi sa odgovarajućom naučnom oblasti;
* ovjerenu kopiju Uvjerenja o državljanstvu;
* ovjerenu kopiju Izvoda iz matične knjige rođenih.

Kandidati uz naprijed navedeno mogu dostaviti i dodatnu dokumentaciju kojom dokazuju da ispunjavaju uslove za izbor u skladu sa Zakonom.

Kandidati su obavezni u prijavi naznačiti akademsko zvanje za koje se prijavljuju, te naznačiti da li se na Konkurs prijavljuju u skladu sa odredbama člana 176. stav (1) Zakona o visokom obrazovanju („Službene novine Kantona Sarajevo“ broj: 36/22), odnosno u skladu sa uslovima za izbor u zvanje vanredni profesor odnosno redovni profesor utvrđenim u članu 96. stav (1) tačka e) odnosno tačka f) Zakona o visokom obrazovanju („Sl.novine Kantona Sarajevo“ broj: 33/17, 35/20, 40/20 i 39/21).

Prijave sa potrebnom dokumentacijom se podnose lično ili putem pošte na adresu:

**Univerzitet u Sarajevu - Fakultet za kriminalistiku, kriminologiju i sigurnosne studije**

**Ul. Zmaja od Bosne br. 8, 71 000 Sarajevo,**

**(sa naznakom *za Konkurs za izbor akademskog osoblja)*.**

Konkurs ostaje otvoren 15 (petnaest) dana od dana objavljivanja.

Nepotpune i neblagovremene prijave neće se razmatrati.

Priložena dokumentacija po Konkursu neće se vraćati kandidatima.

Dodatne informacije mogu se dobiti na telefon: +387 33 561 209 ili e-mail: abekrija@fkn.unsa.ba

Kontakt osoba: Amra Bekrija